**Lichterfelde** er en ortsteil i Berlins bydel Steglitz-Zehlendorf.

Geografi
--------

Lichterfelde ligger sør for Dahlem, grenser i øst til Steglitz og i vest til Zehlendorf. Det består av strøkene (tysk:ortslagen) Giesensdorf og Lichterfelde sør og villaområdene Lichterfelde vest og Lichterfelde øst.

Ortsteilen gjennomskjæres av Teltowkanalen som delvis følger løpet til bekken Bäke (opprinnelig kalt *Telte*) som idag bare delvis består.

Historie
--------

Den første elektriske sporvogn av *Siemens & Halske* i 1881
Lichterfelde ble grunnlagt på 1200-tallet av flamske bosettere. Villaområdet *Lichterfelde vest* ble grunnlagt i 1865 og regnes som det eldste i sitt slag i Berlin. Det kjennetegnes også i dag av herskapelige villaer fra gründertiden med store hager, små alleer og gater med fast dekke. Villaområdet ble grunnlagt av forretningsmannen Johann Anton Wilhelm von Carstenn som for egen kostnad bygget jernbanestasjonene Lichterfelde Ost (1868) og Lichterfelde West (1872). Med opprettelsen av villaområdene fulgte også en kraftig befolkningsvekst i området. I 1882 ble begge områdene slått sammen til *Gross-Lichterfelde*. 

Verdens første elektriske sporvognslinje ble bygget i Lichterfelde. Linjen gikk fra Lichterfelde stasjon (Bahnhof Berlin-Lichterfelde Ost) til den prøyssiske kadettskole i Zehlendorfer Strasse (idag Finckensteinallee).

I 1920 ble området innlemmet i Stor-Berlin, i den daværende bydelen Steglitz. Etter 1945 var området del av den amerikanske sektoren i Vest-Berlin.

Våpen
-----

Lichterfeldes våpen er oppdelt i rødt og hvitt og viser tre brennende levende lys som stiger opp av en blå bekk. Lysene som også kalles *Lichter* i «landskap» er et talende våpen. Den blå bekken symbolierer Bäke som tidligere hadde sitt løp forbi Lichterfelde. De tre lysene står for de tre delene av Groß-Lichterfelde: landsbyen Lichterfelde, landsbyen Giesensdorf og villaområdene.

Severdigheter
-------------

I tillegg til villaområdene hører Botanischer Garten Berlin til ortsteilens severdigheter. *Thermometersiedlung* (termometerbyen) er et nytt boligområde sør i Lichterfelde. Gatene i *Thermometersiedlung* er oppkalt etter Anders Celsius, Daniel Gabriel Fahrenheit og René-Antoine Ferchault de Réaumur. I tillegg har Gerhard Mercator gitt navn til en av gatene. Flyberget ble bygget av Otto Lilienthal og brukt i hans flyforsøk.

Bildegalleri
------------

* Lichterfelde landsbykirke.Lichterfelde landsbykirke.
* Villa i Curtiusstrasse.Villa i Curtiusstrasse.
* Villa av Gustav Lilienthal (en såkalt Lilienthalborg).Villa av Gustav Lilienthal (en såkalt *Lilienthalborg*).
* Thermometersiedlung (termometerbyen) ligger sør i Lichterfelde.*Thermometersiedlung* (termometerbyen) ligger sør i Lichterfelde.
* Teltowkanalen.Teltowkanalen.
* Lichterfeldes våpen: tre lys - ett for hvert strøk i orsteilen - som stiger opp av den blå bekken Bäke.Lichterfeldes våpen: tre lys - ett for hvert strøk i orsteilen - som stiger opp av den blå bekken Bäke.
* Flyberget ble brukt av Otto Lilienthal i hans flyforsøk.Flyberget ble brukt av Otto Lilienthal i hans flyforsøk.

Eksterne lenker
---------------

* (en) Berlin-Lichterfelde – kategori av bilder, video eller lyd på Commons Rediger på Wikidata

* (en) Berlin-Lichterfelde – galleri av bilder, video eller lyd på Commons Rediger på Wikidata

Portal: Tyskland

| * v
* d
* r
Ortsteiler i Berlins bydel Steglitz-Zehlendorf |
| --- |
| Stadtwappen Berlin | 
* Dahlem
* Lankwitz
* Lichterfelde
* Nikolassee
* Schlachtensee
* Steglitz
* Wannsee
* Zehlendorf

 | Bezirkswappen Steglitz-Zehlendorf |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** GeoNames
 |